අපේ රටේ සතර අත පැතිර ඇති තාරුණ්‍යයේ ප්‍රතිභාව එක්තැන් කරන 34වැනි ජාතික යෞවන සම්මාන ප්‍රදානෝත්සවය පසුගියදා නිමාවිය.ඒ ජාතික තරුණ සේවා සභාවේ ප්‍රයත්නයක් හැටියටයි.අපේ වෑයම ඒසොයා ගත් තාරුණ්‍යයේ ප්‍රතිභාව ඔබට හදුන්වා දෙන්නයි.මේ ලිපි මාලාව ඒ යොවුන් පෙළ වෙනුවෙනුයි.යංග් ටැලන්ට් තීරුවෙන් අද ඔබට හදුන්වා දෙන්න බලාපොරොත්තු වන්නේ කොළඹ දිස්ත්‍රික්කයේ, බස්නාහිර පළාතෙන් දෙවොල් නර්තනය ඉදිරිපත් කරමින් පහතරට ඒකළ පිරිමි ඛණ්ඩයේ ප්‍රථම ස්ථානය දිනාගත් බොරලැස්ගමුව පදිංචි ඩී.එල්.ඉඳුනිල් සඳුන් රන්චාමර පිළිබදවයි.සඳුන් අතුරුගිරිය මහාමාත්‍ය විද්‍යාලය, කොළඹ ආනන්ද විද්‍යාලයන් ගෙන් මූලික අධ්‍යාපනය ලබා සෞන්දර්යය කලා විශ්වවිද්‍යාලයේ තාලවාද්‍ය අධ්‍යනාංශයෙ දෙවන වසරේඅධ්‍යාපනය හදාරමින් සිටියි.